Bramerc: Rešenje za hapšenje je u Beogradu
Glavni tužillac Haškog tribunala rekao je u Beogradu da je hapšenje Ratka Mladića prioritet broj jedan i za Tribunal i za žrtve
Glavni tužilac Haškog tribunala zadovoljan je saradnjom Srbije u delu koji se tiče obezbeđivanja svedoka, dostupnosti arhiva i dokumenata, ali je u Beograd došao da, kako je naveo, vidi zbog čega Ratko Mladić i Goran Hadžić još nisu uhapšeni. „ Bramerc, koji se sastao sa najvišim srpskim zvaničnicima, istakao je na konferenciji za novinare da ne postoji zvaničan rok za hapšenje Mladića. Takođe je dodao da ne želi da dovodi u pitanje političke izjave srpskih vlasti koje tvrde da žele da uhapse Mladića, već da je njegova uloga samo da vidi da li je sve što je trebalo uraditi bilo uradjeno kako bi proces bio uspešan. Izveštaj o saradnji Srbije sa Haškim sudom, Bramerc će u sredu uputiti Savetu bezbednosti Ujedinjenih nacija koji će o tome raspravljati 6 decembra. Visoki zvaničnik Haškog tribunala međutim nije precizirao šta će se naći u izvještaju. Srbija će, kako su Bramercu preneli predsednik i premijer Boris Tadić i Mirko Cvetković, nastaviti da čini sve kako bi locirala, uhapsila i izručila dva preostala haška optuženika. rekao je Cvetković. Na sastanku predsednika Nacionalnog saveta za saradnju sa Tribunalom Rasima Ljajića i glavnog tužioca konstatovano je da se po svim zahtevima Tužilaštva postupalo brzo i efikasno i da u ovom trenutku nema nerealizovanih zahteva Tribunala.